Nelu Tătaru: Armata va fi implicată în vaccinarea populației.
Armata va fi implicată în vaccinarea populației. Va interveni în momentul în care vaccinul anti-Covid va ajunge în țară. Anunțul a fost făcut de ministrul Sănătății, Nelu Tătaru.
Întrebat, miercuri, la Sibiu, de corespondentul MEDIAFAX, despre planul de vaccinare, Nelu Tătaru a răspuns că strategia este în lucru."În această strategie de vaccinare, noi îl avem în pregătire, lucrăm continuu, ca să spun așa, avem oameni care stabilesc strategia de vaccinare. La începutul anului va veni (vaccinul – n.r.), pentru personalul medical, vor fi mai multe tranșe, fiecare tranșă va fi distribuită cu ajutorul unor anumite structuri", a declarat ministrul.Întrebat dacă strategia inclus Armata, Tătaru a spus: "Va fi invitată și Armata, și DSU, și spitalele județene, și medicii de familie".Președintele Klaus Iohannis anunța, marți, că România va primi peste 10 milioane de doze de vaccin în prima tranșă, iar primii care vor fi vaccinați vor fi angajații din sănătate și persoanele aflate în situație de risc. Întreaga populație se va putea imuniza în primăvară, a spus Iohannis.